Krejcir en kie hoor eers volgende jaar hul lotRadovan Krejcir. Foto: Werner Beukes/SAPA Die Tsjeggiese voortvlugtige Radovan Krejcir en sy vyf medebeskuldigdes se vonnisoplegging is Dinsdag in die Johannesburgse hooggeregshof uitgestel tot 2016. Die ses persone moet weer op 22 Februarie in die hof verskyn. Die vonnisoplegging is reeds twee keer sedert September uitgestel en is Dinsdag weer uitgestel aangesien Krejcir se vorige regsverteenwoordiger bedank het, en hy gedwing is om ŉ nuwe een aan te stel. Krejcir se nuwe regsverteenwoordiger, adv. Nardus Grovè, het aan die hof gesê sy kliënt sukkel om nuwe regshulp te bekom aangesien geld, wat sy ma gestuur het, gevries is en eers onlangs beskikbaar gemaak is. Grovè het gesê Krejcir wil ook ŉ mediese sertifikaat ter versagting indien, maar dit was nog nie moontlik nie. Regter Colin Lamont het Krejcir, Desai Luphondo, ao Samuel Modise Maropeng, Jan Lefu Mofokeng en Siboniso Miya in Augustus skuldig bevind op aanklag van poging tot moord op Bheki Lukhele. ŉ Sesde beskuldigde, George Jeff Nthoroane, is skuldig bevind op aanklag van aanranding. Al ses mans is ook skuldig bevind op aanklag van ontvoering. Lees alle vorige berigte oor Radovan Krejcir op Maroela Media.